### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 27. august 2025 har vedtaget Magistratens foranstående indstilling af 12. august 2025.

###

Indstillingen vedrører anlægsregnskaber for anlægsprojekter over 50 mio. kr. afsluttet i 2024.

### Resume

Teknik og Miljø aflægger anlægsregnskab på nedenstående projekter:

Byggemodning – [adresse]

LP 854, Solbjerg, byggemodning og salg, boliger

[adresse] – Tilst

Øget kapacitet på indfaldsvejene – [adresse]

Med denne sag aflægges der regnskab for 4 anlægsprojekter. Samlet set har der været udgiftsanlægsbevillinger for 912,9 mio. kr. og indtægtsanlægsbevillinger for 50,6 mio. kr. Disse 4 projekter har dermed haft en samlet nettoanlægsudgiftsbevilling på 862,3 mio. kr. Det samlede forbrug på de 4 anlægsprojekter har været på 821,6 mio. kr.

Afvigelsen mellem anlægsbevillingerne og forbruget er dels udtryk for mindreudgifter/merindtægter og dels merudgifter/mindreindtægter. Disse beskrives i sagen og fremgår af bilag 2.

I forbindelse med regnskabsaflæggelsen for 2024, er der for en del af projekterne taget hånd om afvigelserne og samtidig vil merudgifter for andre projekter blive finansieret af allerede afsatte midler. For en af anlægsbevillingerne er afvigelsen løbende indregnet i de årlige rammer for byggemodningen under grundsalgsområdet. Indstillingen er derfor udelukkende af teknisk karakter og har ingen betydning for kommunekassen.

### Beslutningspunkter

Det indstilles:

At 1) anlægsregnskaberne for anlægsprojekterne oplistet i bilag 1 godkendes med de i bilag 2 anførte afvigelser fra bevillingerne.

At 2) der gives en anlægsudgiftsbevilling til [adresse] Ø, etape 1 – 5, afsluttende arbejder på 5,0 mio. kr. (AB-24-202-030).

### Borgmesterens Afdelings påtegning

Fremsendes til Magistraten. Det bemærkes, at aflæggelsen af anlægsregnskaberne ikke overholder tidsfristen på 3 måneder fra afslutningen af anlægget. Borgmesterens Afdeling har herudover ingen bemærkninger til indstillingen.

### Sagsforløb

Udvalg: Magistraten

Dato: 12-08-2025

Sophie Ravn: 2

Fremsendes til [adresse] Byråd med bemærkning, at Magistraten i mødet den 12. august 2025 anbefaler, at byrådet tiltræder Magistratsafdelingen for Teknik og Miljøs indstilling af 13. maj 2025.